laion/Wikipedia-Exotic huggingface dataset:
Evald Raudväli

Evald Raudväli (aastani 1936 Evald Raudberg, 21. märts 1926 Mäe vald, Petserimaa – 18. jaanuar 1996 Saku vald, Harjumaa) oli eesti põllumajandusteadlane (agrokeemik). Evald Raudväli oli talunike poeg. Lõpetas 1943 Räpina Aianduskeskkooli, 1948 TÜ põllumajandusteaduskonna agronoomina ja 1952 Eesti Teaduste Akadeemia Põllumajandusinstituudi aspirantuuri; põllumajanduskandidaat (1953, TÜ), väitekiri "Obolus-fosforiidijahu kasutamine Eesti NSV muldadel", põllumajandusdoktor (1974), väitekiri "Fosfor- ja kaaliumväetiste kasutamise efektiivsust mõjutavad faktorid Eesti NSV mineraalmuldadel". Oli 1952–1953 Eesti Teaduste Akadeemia Taimekasvatusinstituudi nooremteadur, 1953–1956 sama instituudi Kuusiku filiaali direktor, 1956–1957 Kuusiku katsebaasi juhataja, 1957–1958 mikrobioloogialabori teadur, 1958–1964 Eesti Maaviljeluse ja Maaparanduse Teadusliku Uurimise Instituudi (EMMI) väetistarbelabori juhataja, 1964–1980 agrokeemiaosakonna juhataja, 1981–1988 vanemteadur ja 1988–1996 agro- ja radiokeemiasektori juhtivteadur. Uurimisvaldkond: mineraalväetiste kasutamine, orgaaniliste, mineraal-, mikro- ja lubiväetiste vastastikune toime ning erinevate väetiste mõju põllumajanduskultuuride saagikusele. Mitme originaalse mõõteaparaadi autor, Eesti agrokeemiateenistuse korraldajaid. Eesti NSV teeneline teadlane (1964). Nõukogude Eesti preemia (1970). Üleliidulise Mullateadlaste Seltsi Eesti filiaali aseesimees, Rahvusvahelise Mullateadlaste Seltsi liige. Üle 175 teadustrükise. Характеристика агрохимических своиств почв Эстонской ССР по материалам первого тура массовых анализов. // На пути к обновлению земли. Tallinn, 1968 Odrasaagi ja saagi kvaliteedi sõltuvus summaarse kiirguse summast kasvuperioodil ja külviajast. // EMMI tead tööde kogumik XXXI. Tallinn, 1974 Teraviljade toiterežiim ja saak. // Teraviljade saagikuse suurendamise biol probleeme. Tallinn, 1982 Väetisega antud fosfori liikuvusest kamar-karbonaatmullas. // Agraarteadus (1991) 3 Taimede toitumise ja väetamise käsiraamat (kaasautor). Tallinn, 1996. Eesti teaduse biograafiline leksikon, 3. köide EE 14, 414 Eesti Maaviljeluse ja Maaparanduse Teadusliku Uurimise Instituudi (EMMI), 40 Eesti majanduse biograafiline leksikon. Tallinn, 2000, 413: Evald Raudväli põllumajandus-doktor. // Kodumaa (1974) 7. VIII. Eesti teaduse biograafiline leksikon. 3. köide: N–Sap TTEÜ, avaldatud elektrooniliselt 2013 Käesolevas artiklis on kasutatud "Eesti teaduse biograafilise leksikoni" materjale.
Arvi Rauk

Arvi Rauk (sündinud 30. septembril 1942 Tallinnas) on eesti keemik. Põgenes 1944 koos vanematega Saksamaale, sealt Ameerikasse. Lõpetas 1965 Kingstonis Queen'si Ülikooli; Ph.D. (teoreetiline keemia, 1968, Queen's Unversity, Kingston, Ontario). Oli 1968–70 Calgary Ülikooli assistent, 1970–77 abiprofessor, 1980– keemiaprofessor. Uurimisvaldkond: molekulide elektronstruktuur, selle seos ainete füüsikalise, keemilise ja spektroskoopiliste omadustega, süsteemide optilise aktiivsuse teoreetiline ja eksperimentaalne uurimine, orbitaalinteraktsioonid orgaanilises keemias ja reaktsiooni vaheühendite probleem. Üle 140 teadustrükise. Eesti teaduse biograafiline leksikon, 3. köide Nonempirical self-consistent field calculations on sulfur atom, hydrogen sulfide and dihydrogen sulfoxide (kaasautor J. G. Csizmadia). // Canadian J. Chem 46 (1968) 8 Electronic structure of tetraoxoferrate, ruthenium tetraoxide, tetraoxoruthenate and osmium tetraoxide by the HFS-DVM method (kaasautor). // Theor Chim. Acta 34 (1974) 1 Chiroptical properties of disulfides. Abinitio studies of dihydrogen disulfide and dimethyl disulfide. // J. American Chem. Society 106 (1984) 22 Protonated ethane. A theoretical investigation, structures and energies (kaasautor). // J. American Chem. Sce. 116 (1994) 8 C-H bond dissociation energies of alkyl-amines: radical structures and stabilization energies (kaasautor). // J. American Chem. Society 119 (1997) 38 Entropies in solution from entropies in the gas-phase (kaasautor). // J. Phys. Chem. A 108 (2004) 14 Alzheimer's disease and the "absent" hypothesis: mechanism for amyloid beta endothelial and neutronal toxicity (kaasautor S. Roy). // Med. Hypotheses 65 (2005) 1. EE 14, 414 American Men and Women in Science. 16 th. Ed. VI, 66. Eesti teaduse biograafiline leksikon. 3. köide: N–Sap TTEÜ, avaldatud elektrooniliselt 2013 Käesolevas artiklis on kasutatud "Eesti teaduse biograafilise leksikoni" materjale.
Jüri Rauk

Jüri Rauk (sündinud 13. mail 1938 Tallinnas) on eesti metsandusteadlane. Jüri Rauk on puusepa poeg. Lõpetas 1955 Leisi Keskkooli ja 1960 EPA metsanduse erialal; magister (metsateadus, 1997, EPMÜ), väitekiri "Okaspuude radiaaljuurdekasv ja vitaalsus tsemenditööstuse mõjupiirkonnas". Töötas 1960–1992 Kiikla (Ahtme) metskonnas, seejärel oli Eesti NSV Metsamajanduse ja Looduskaitse Ministeeriumi Looduskaitse Peavalitsuse vaneminsener, Tallinna Botaanikaaia vaneminsener, Teaduste Akadeemia Ökoloogia Instituudi vaneminsener ja teadur, 1998–2001 EPMÜ Metsandusliku Uurimisinstituudi teadur. Uurimisteema: okaspuude reageerimine õhusaastele. Eesti teaduse biograafiline leksikon, 3. köide Saaremaa metsasuse kujunemisest. // MU IX. Tallinn, 1972 Okaspuude juurdekasvu sõltuvus keskkonna parameetritest Kunda tsemenditehase mõjupiirkonnas (kaasautor). // MU XXIX. Tallinn, 1998 The state of the forest ecosystem in area of oil shale mining and processing (kaasautor). // Oil Shale (1999) 16, (2000) 17. Eesti teaduse biograafiline leksikon. 3. köide: N–Sap TTEÜ, avaldatud elektrooniliselt 2013 Käesolevas artiklis on kasutatud "Eesti teaduse biograafilise leksikoni" materjale.
Ergo Raukas

Ergo Raukas (15. mai 1935 Tallinn – 5. jaanuar 2017) oli eesti biofüüsik. Ergo Raukas oli sõjaväelase poeg, Madis Raukase isa ja Evi-Saidi Raukase abikaasa. Lõpetas 1953 Tallinna 10. Keskkooli, 1958 Tartu Ülikooli füüsikuna ja 1964 NSV Liidu Teaduste Akadeemia Biofüüsika Instituudi aspirantuuri; bioloogiakandidaat (1967, Moskva, NSV Liidu Teaduste Akadeemia), väitekiri " Изучение некоторых структурных закономерностей образования комплексов белков с нуклеиновыми кислотами". Aastast 1959 Teaduste Akadeemia Eksperimentaalbioloogia Instituudis: insener-röntgenoloog, nooremteadur, 1969–75 ja 1996–2003 vanemteadur, 1992–96 juhtivteadur, 1975–92 molekulaarbioloogia-osakonna juhataja. Uurimisvaldkonnad: nukleoprotamiini ja taimeviiruste molekulaarne struktuur, DNA seostumine oligonukleotiidide, antibiootikumide, värvainete, oligopeptiidide ja valkudega ning vastavate komplekside struktuur. On esitanud uudse mudeli nukleoprotamiini struktuuri kohta. Töös kasutatud meetodid: röntgenstruktuuranalüüs, ultraviolettspektrofotomeetria (UV). On välja arendanud spektraalsete komponentide meetodi DNA komplekside UV-spektrite analüüsimiseks. Osalenud DNA biofüüsikaliste uurimuste koostöö­projektides Ida-Euroopas, üle 40 teadusartikli. К структурной организации нуклепротамина в ядрах сперматоцоидов // Биофизика 10 (1964) Температура плавления комплексов ДНК с протаминами, основными полипептитами и полиетиленполиамином. // Биохимия 30 (1965) Interaction of DNA with poly-L-lysine as studied by thermal denaturation dispersion (kaasautor K. Kooli). // Biochim. Biophys. Acta 478 (1977) Thermal denaturation of distamy­cin A – DNA complexes as followed by hyperchromic spectra (kaas­autor T. Räim). // Biophys. Chem. 11 (1980) Detection of periodic patterns in RNA sequences: the first encapsidated region of the TMV RNA (kaasautorid A. Aruja ja R. Vilu) // J. Theor. Biol. 94 (1982) Cooperative thermal denaturation of the assem­bly origin region of TMV RNA (kaasautor). // J. Biomol. Struct. Dyn. 5 (1987) Are there molecules of nucleoprotamine? (kaasautor R.-H. Mikelsaar). // Bio Essays 21 (1999) Protonation of deoxycytidine residues in dC4 tetraloops: UV spectrophotometric study of dC10 and d(A14C4T14) (kaasautor K. Kooli). // Biophys. Chem.104 (2003) Eesti teaduse biograafiline leksikon, 3. köide EE 14, 415. Eesti teaduse biograafiline leksikon. 3. köide: N–Sap TTEÜ, avaldatud elektrooniliselt 2013 Käesolevas artiklis on kasutatud "Eesti teaduse biograafilise leksikoni" materjale.
Evi-Saidi Raukas

Evi-Saidi Raukas (aastani 1958 Evi-Saidi Kärner, sündinud 18. novembril 1929 Tallinn – 1. aprill 2013) oli eesti arstiteadlane ja pulmonoloog. Evi-Saidi Raukas oli töölise tütar, Ergo Raukase abikaasa ja Madis Raukase ema. Lõpetas 1948 Tallinna 10. Keskkooli, 1954 TRÜ arstiteaduskonna ja 1964 NSV Liidu Meditsiiniakadeemia Tuberkuloosi Teadusliku Uurimise Keskinstituudi aspirantuuri; meditsiinikandidaat (1965, Eesti Teaduste Akadeemia), väitekiri "Влияние туберкулостатических препаратов в сочетании с АКТГ и кортикостеройдными гормонами на обмен натрия и калия у больных туберкулезом легких.". Raukas oli 1954–1960 Vabariikliku Tuberkuloositõrje Dispanseri ftisiaater, 1960–1964 sihtaspirantuuris, 1964–1974 Eksperimentaalse ja Kliinilise Meditsiini Instituudii pulmonoloogia osakonna nooremteadur, aastast 1975 vanemteadur. Uurimisvaldkond: kopsuhaiguste epidemioloogia, ravimite kliiniline aprobeerimine, kliinilis-biokeemilised uuringud kopsuhaigetel mitmesuguste faktorite toimel, elanikkonna allergoloogiline uurimine. Üle 150 teadustrükise. Хроническая неспецифическая патология легких у населения Эст. ССР (kaasautor). // Терапевт. архив (1972) 12 Pulmonoloogia. Kroonilised mittespetsiifilised kopsuhaigused (kaasautor). // Scripta Medicorum, Tallinn, 1975 Изменения активности ферментов углеводно-фосфорного обмена у больных бронхиальной астмой под влиянием длительного применения интала. // Легочная патология, V. Tallinn, 1980 Kopsude alveolaarse mikrolitiaasi juht (kaasautorid L. Sauemägi, A. Küng). // Nõukogude Eesti Tervishoid (1983) 1 Theopaec, theobilong and retaphyl in management of asthma (kaasautor). // European Respir. J. (1990) 3, Suppl. Prick skin test and serum total IgE level in patients with bronchial asthma submitted to corticosteroid hormone therapy. // Allergology (1993) 5, Suppl. Relationships between the prevalence of allergic diseases, respiratory symptoms and atopic sensitization in Estonia (FinEsS study) (kaasautor). // European Respir. J. (2000) 16, Suppl. Allergic sensitization among adults in Tallinn, Estonia (kaasautor). // Clin. Exp. Allergy 33 (2003) 10. Eesti teaduse biograafiline leksikon, 3. köide Helbe Merila-Lattik. Eesti arstid 1947–1997. Tallinn, 1997, 949 Evi-Saidi Raukas. Nõukogude Eesti Tervishoid (1979) 6, 466 "Eksperimentaalse ja Kliinilise Meditsiini Instituudi teaduskaader 1947–1987" Tallinn, 1987 Eesti teaduse biograafiline leksikon. 3. köide: N–Sap TTEÜ, avaldatud elektrooniliselt 2013 Käesolevas artiklis on kasutatud "Eesti teaduse biograafilise leksikoni" materjale.
Uusi Raukas

Uusi Raukas (9. juuli 1928 Tartu – 16. veebruar 2024) oli eesti tehnikateadlane. Lõpetas 1947 Tartu Industriaaltehnikumi, 1952 cum laude Tallinna Polütehnilise Instituudi ehitusteaduskonna tööstus-ja tsiviilehituse erialal ja 1956 Sverdlovskis aspirantuuri Uurali Polütehnilises Instituudis; tehnikakandidaat (1956, Uurali Polütehniline Instituut), väitekiri "Исследование работы железобетонных балок непрямоугольного сечения на изгиб с поперечной силой". Täiendused Moskva Ehitusinstituudis ja Leningradi Laevaehitusinstituudis. 1956-1962 TTÜ ehitustehnoloogia kateedri assistent, vanemõpetaja ja dotsent, 1962–2005 ehitusmehaanika kateedri dotsent ; alates 2006 emeriitdotsent. 1960 -1963 TPI Üliõpilaste Teadusliku Ühingu juhendaja, 1963 - 1966 kaugõppeteaduskonna prodekaan, 1967- 1970 ÜTÜ ehitusteaduskonna juhendaja. ENE kaasautor. Õpiku Tugevusõpetus kõrgkoolidele (Tallinna Tehnikaülikooli Kirjastus 2017) kaasautor. Uurimisvaldkond: elastse keha mehaanika, raudbetoontalade põikjõukindlus,pingbetoonlattide kasutamine raudbetooni armeerimisel, betooni tugevuse kaudne mõõtmine. Konstrueerinud ja uurinud mõõteriistu sarruse eelpinge mõõtmiseks. 16 teadustrükist. Õpiku Tugevusõpetus kõrgkoolidele (Tallinna Tehnikaülikooli Kirjastus 2012, parandatud trükk 2017) kaasautor. О сопротивлении железобетонных балок таврового сечения поперечной силе. // Tallinna Polütehnilise Instituudi Toimetised A 101 (1957) Арматурный динамометр (kaasautor). // Приборы для контроля усилий в предварительно напряженной арматуре. М., 1961 Betooni tugevuse kaudse määramise viiside täpsuse võrdlus (kaasautor). // Ehitusmaterjalide Tööstus 3 (1974) Некоторые вопросы методики неразрушающего определения прочности бетона. // Tallinna Polütehnilise Instituudi Toimetised 537 (1984) Rakendusmehaanika (kaasautor). Tallinn 1984 Varda sisejõud ja pinged (kaasautor). Tallinn 1987 Varda tugevusarvutus (kaasautor). Tallinn 1987 Varda deformatsioonid ja siirded (kaasautor). Tallinn 1987 Jõusüsteemi taandamine ja tasakaal (kaasautor). Tallinn 1999 Saleda varda arvutus. Varda kandevõime ja dünaamika (kaasautor). Tallinn 2001 Tugevusõpetus. Õpik kõrgkoolidele (kaasautor). Tallinn 2012, parandatud trükk 2017 Tema isa oli kooliõpetaja Viktor Raukas, akadeemik Anto Raukas oli tema vend. Oli abielus keemiadotsent Maie Raukasega. Eesti teaduse biograafiline leksikon, 3. köide Tallinna Polütehniline Instituut 1936–1986. Tallinn 1986. Lk 151, 239, 258, 265, 416 Ehitusinsenerid TPI-st. Tallinn 1986. Lk 226 TTÜ aastaraamat 1998. Tallinn 1999. Lk 88 Eesti teaduse biograafiline leksikon. 3. köide: N–Sap TTEÜ, avaldatud elektrooniliselt 2013 Käesolevas artiklis on kasutatud "Eesti teaduse biograafilise leksikoni" materjale.
Tulnukad (film)

"Tulnukad" (originaalis "Aliens") on 1986. aasta ulmefilm, mis on järg Ridley Scotti 1979. aasta filmile "Tulnukas" ("Alien"). Filmi režissöör on James Cameron, kes 1984. aastal oli lavastanud filmi "The Terminator". Stsenaariumi kirjutasid Cameron, David Giler ja Walter Hill. Peaosades Sigourney Weaver, Michael Biehn, Lance Henriksen ja Bill Paxton. Võtted toimusid Inglismaal stuudios Pinewood Studios. Filmi eelarve oli 18 miljonit USA dollarit. "Tulnukad" sisaldab rohkem action'it ja põnevust kui "Tulnukas", mis keskendus rohkem ulmelise atmosfääri loomisele. Filmi alguses päästetakse kosmosest veltveebel Ellen Ripley (Sigourney Weaver), kes jäi ainsa inimesena kosmoselaevas Nostromo viibinutest ellu jäi. Ta äratatakse 57 aastat kestnud hüperunest. Järk-järgult teatatakse talle vahepeal aset leidnud muutustest. Oma kohkumuseks saab ta teada, et planeedi LV-426 (kus Nostromo meeskonnal oli esimene saatuslik kohtumine kosmosetulnukaga (ksenomorfiga)) keskkond on ümber kujundatud inimesele sobivaks ning sinna on rajatud inimeste koloonia Hadley's Hope. Kui Ripley saab teada, et ühendus kolooniaga on kadunud, kardab ta kohe kõige halvemat. Ripley sõbrad ja perekond on ammu surnud. Ta on nüüd ülendatud leitnandiks. Vastu tahtmist nõustub ta minema kaasa päästeekspeditsiooniga, mille saadab välja kõikvõimas Kompanii (Weyland-Yutani). Ta nõustab entusiastlike Ameerika Ühendriikide Koloniaalmerejalaväelaste jagu, mis saadetakse koloniste päästma. Nad kasutavad kosmoselaeva Sulaco, mis on nime saanud Joseph Conradi teose järgi nagu Nostromogi. Jõudes planeedile LV-426 avastavad Ripley ja tema kaaslased peagi, et kolooniat on rünnanud tulnukad ning kõik asunikud on nähtavasti surnud. Päästesalk on ise varsti asulas lõksus: neid jahivad terved armeed ksenomorfe, keda juhib kuninganna. Lõpuks leiab Ripley ainsa inimesena ellu jäänud tüdruku hüüdnimega Newt, kes on tapatalgutest imekombel pääsenud. Olukorra teeb veelgi keerulisemaks see, et Burke'il (Paul Reiser), kes on Kompanii esindajana kaasa võetud, on salaplaan võtta iga hinna eest Maale kaasa üks ksenomorfidest. Kui tulnukad Newti röövivad, peab Ripley lapse päästmiseks eluga riskima. Planeedilt tuleb põgeneda enne, kui tuumaplahvatus planeedi "steriliseerib". "Tulnukate" kinoversioon oli 137 minuti pikkune. Hiljem koostas Cameron 157 minuti pikkuse special edition'i. See ei ole director's cut, sest Cameron oli kinoversiooniga rahul. Selles versioonis sisalduvad stseenid kolooniast enne tulnukate rünnakut, lahingustseen merejalaväelaste robot-tunnimeestega ning lugu Ripley tütrest). Special Edition anti esmakordselt välja laserdiskil ja VHS-videokassetil 1992. aastal. Mõlemad versioonid koos avaldati esmakordselt 2003 anti esmakordselt koos DVD-kogumikus "Alien Quadrilogy".
Oskar Raunam

Oskar Raunam (aastani 1936 Oskar Zahn; 24. mai 1914 Paide – 24. jaanuar 1992 Tallinn) oli eesti maalikunstnik ja pedagoog. Oskar Raunam oli pottsepa poeg. Lõpetas 1932. aastal Järva Maakonna Paide Avaliku Ühisgümnaasiumi. 1938. aastal lõpetas ta Riigi Kunsttööstuskooli, kus õppis August Janseni, Roman Nymani ja Johannes Greenbergi juhendamisel dekoratiivmaali. 1941. aastal lõpetas tolleks ajaks juba K. Mäe nimelise Riigi Kõrgema Kunstikooli maali erialal. Teise maailmasõja ajal oli mobiliseeritud Nõukogude armeesse. Töötas aastatel 1939–1941 Gustav Adolfi Gümnaasiumi joonistamisõpetajana, 1946–1970 ja 1978–1992 Eesti NSV Riikliku Kunstiinstituudi õppejõuna: 1952–1961 õppe- ja teadusprorektor, 1978–1992 üldmaalikateedri juhataja, aastast 1951 dotsent, aastast 1961 professor, 1970–1978 Tallinna Pedagoogilise Instituudi joonistus- ja graafikaprofessor. Oskar Raunami maaliloomingule on iseloomulik savipruunikas või sinakas-roheliste varjunditega koloriit. Oskar Raunam paistis silma 1937. aasta Pariisi maailmanäitusel. Arhitekt Aleksander Nürnbergi kavandatud Balti riikide ühispaviljoni üldhalli kujundusena karjanduse, metsanduse, põllumajanduse, kalanduse, laulu- ja jaanipeo teemadel loodud seinapannoode eest pälvis kunstnik maailmanäituse grand prix. Teinud sisekujundusi ka kodumaal: vaateaknaid (1935), Pärnu hotelli Vasa (praegune Tervis) vestibüüli ja puhkeruumi dekoratiivkujundus (1938, hävinud), stendi "Eesti turbatööstused" kujundus põllumajandusnäitusel Tallinnas (1939), Välisministeeriumi (Rüütelkonna hoone) puhke-kaminaruumi dekoratiivne kujundus (1939), Kose sanatoorse vabaõhukooli vestibüüli dekoratiivne kujundus (1939, hävinud). Sõjajärgsetel aastatel nihkus vabalooming tagaplaanile ning Raunam teostas end kunstipedagoogina. Ta oli hinnatud õpetaja ja kunstiõpikute autor. Koostanud õpikuid ja käsikirjalise monograafia "Eesti tarbegraafika". Kuulus 1938–1940 Eesti Kujutavate Kunstnikkude Keskühingusse, 1940–1941 Eesti NSV Kunstnike Kooperatiivi, alates 1946. aastast Eesti NSV Kunstnike Liitu, kus oli 1946–1950 ja 1961–1963 maalisektsiooni esimees ja 1963–1967 juhatuse aseesimees. 1964 – Eesti NSV teeneline kunstitegelane "Akvarellmaal", õpik, Tallinn, 1952 "Joonistamise ja maalimise õpik". Tallinn, 1961, 2. trükk 1963. "Kunstilise hariduse areng Eestis ja ENSV Riiklik Kunstiinstituut 1914–1964", Tallinn 1964 "Tarbegraafika", õpik, käsikiri, 1972 "Eesti tarbegraafika", käsikiri, 1975 Eesti teaduse biograafiline leksikon, 3. köide Maire Toom (2004). Riigi Kunsttööstuskool 1914–1940. Tallinn: Eesti Kunstiakadeemia. Lk 84. Reet Kukk (2014). "Tallinna Kunsttööstuskooli ja Riigi Kunsttööstuskooli lõpetanud". Artun.ee. Näituse "Oskar Raunam (1914–1991)" pressitekst, 20.05.1994 Kerttu Männiste, näituse "Valguse linn. Eesti kunstnikud Euroopa suurlinnades" saatetekst, 2016 Omakäeline elulugu. Eesti Kunstimuuseumi arhiiv. EKMA.136.13.8/15 EE 14, 416 Eesti kunsti ja arhitektuuri biograafiline leksikon. Tallinn, 1996, 430 Oskar Raunam. Tallinn, 1984. Eesti teaduse biograafiline leksikon. 3. köide: N–Sap TTEÜ, avaldatud elektrooniliselt 2013 Käesolevas artiklis on kasutatud "Eesti teaduse biograafilise leksikoni" materjale.
Elmar Reinhold August Raup

Elmar Reinhold August Raup (19. august 1896 Uue-Antsla vald, Võrumaa – 13. september 1973 Tartu) oli eesti agrokeemik. Elmar Reinhold August Raup oli ametniku poeg. Lõpetas 1914 Simbirski 1. Gümnaasiumi ja 1932 Tartu Ülikooli keemia osakonna; keemiamagister (1936, TÜ, ümber atesteeritud keemiakandidaadiks 1949), väitekiri "Tasakaalu uurimusi veest, atsetoonist ja väävelsüsinikust koosneva ternaarse süsteemi kohta". Võttis osa Esimesest maailmasõjast ja Vabadussõjast. Oli 1935–1942 TÜ anorgaanilise keemia labori assistent, 1942–1943 Riikliku Põllumajanduse Uurimis-ja Katseinstituudi vanemassistent, 1944–1946 Põllumajanduse Teadusliku Uurimise Instituudi ja 1946–1956 Teaduste Akadeemia Taimekasvatuse Instituudi Kuusiku filiaali teadur, 1956– Eesti Maaviljeluse ja Maaparanduse Teadusliku Uurimise Instituudi (EMMI) Kuusiku katsebaasi teadur. Uurimisvaldkond: väetiste ja turba efektiivne kasutamine põllumajanduses. Turba kasutamisest orgaanilis-mineraalsete kompostide ja segude valmistamisel. // Sotsialistlik Põllumajandus (1952) 6 Эффективность малых доз органо-минеральных смесей в ЭССР. // Доклады ВАСХИЛ (1955) 4 Orgaanilis-mineraalsete seguväetiste kasutamine. // Sotsialistlik Põllumajandus (1956) 8. Eesti teaduse biograafiline leksikon, 3. köide Album Academicum Universitatis Tartuensis 1918–1944. I–III. Trt, 1994, II, 25. Eesti teaduse biograafiline leksikon. 3. köide: N–Sap TTEÜ, avaldatud elektrooniliselt 2013 Käesolevas artiklis on kasutatud "Eesti teaduse biograafilise leksikoni" materjale.
Maximilian Raupach

Maximilian Raupach (28. juuli 1833, Tartu – ? oktoober 1894, Harkiv) oli baltisaksa loomaarstiteadlane. Maximilian Raupach oli baltisakslane; TÜ itaalia, saksa keele lektori Carl Eduard Raupachi poeg ja Casimir Carl Eduard Raupachi vend. Lõpetas 1855 TVK. Oli 1855–56 TVK kliiniku assistent, 1856–83 Poltaava kubermangus Karlovka katkujaama veterinaaria-arst. Hiljem tegelenud Harkivis erapraksisega. Uurimisvaldkond: veiste vaktsineerimine katku vastu. Eesti teaduse biograafiline leksikon, 3. köide Zweiter Bericht aus dem Impfinstitute zu Karlowka im Poltawschen Gouvernement (kaasautor). Dorpat, 1859 Zusammenstellung der Impfungen der Rinderpest, welche in den Monaten Aprill und Mai 1859 in dem Impfinstitute zu Karlowka stattfanden. Dritter Bericht. // Livl. Jh. der Landwirtschaft 14. Dorpat, 1861 Отчеты о действиях Чумопрививательного института в имении Карловке в Полтавской губернии. Дерпт, 1862 Bericht über die Impfung der Rinderpest in Karlowka in den Monaten Mai bis September 1864. Dorpat, 1865. Альбом имматрикулированных в ДВИ, 15–16. Eesti teaduse biograafiline leksikon. 3. köide: N–Sap TTEÜ, avaldatud elektrooniliselt 2013 Käesolevas artiklis on kasutatud "Eesti teaduse biograafilise leksikoni" materjale.
Toomas Raus

Toomas Raus (sündinud 14. juunil 1957 Tallinnas) on eesti matemaatik. Lõpetas 1975 Tallinna 1. Keskkooli ja 1980 TÜ rakendusmatemaatikuna; füüsika-matemaatikakandidaat (1990, Sverdlovski Matemaatika ja Mehaanika Instituut), väitekiri "Квазиоптимальность выбора параметра регуляризации по принципу невызки". Oli 1980–1982 Eesti NSV Teaduste Akadeemia Füüsika Instituudi insener, 1982–1986 TÜ rakendusmatemaatika labori insener, 1987–1990 nooremteadur ja 1991–1992 vanemteadur, aastast 1992 TÜ rahvamajanduse instituudi ökonomeetria õppetooli dotsent ja rakendusmatemaatika instituudi arvutusmeetodite õppetooli vanemteadur. Uurimisvaldkond: mittekorrektsed ülesanded, regionaalmajanduse ökonomeetriline modelleerimine, aegridade mudelid. 20 teadustrükist. 2019 Tartu Ülikooli aumärk Eesti teaduse biograafiline leksikon, 3. köide "Tartu Ülikooli aumärgi kavalerid". Tartu Ülikool. Vaadatud 9.12.2022. On the choice of the regularization parameter for solving self-adjoint ill-posed problems with the approximately given noise level of data (kaasautor). // Proc. Est. Acad. Sci. Phys. Math. 53 (2004) 2 On the regularization parameter choice in case of approximately given error bounds of data (kaasautor). // Numerical Math. and Advanced Appl., Proc. ENUMATH 2003 the 5th European Conf. on Numerical Math. and Advanced Appl., Prague, August 2003, Berlin-Heidelberg-New York, 2004 On the choice of the regularization parameter in the case of the approximately given noise level of data (kaasautor). // Proc. 5th Int. Conf. on Inverse Problems in Eng.: Theory and Practice, Cambridge, UK, 2005. Tartu Ülikooli õppe-teaduskoosseisu biobibliograafia nimestik 1981–1995 (käsikiri), 145. Eesti teaduse biograafiline leksikon. 3. köide: N–Sap TTEÜ, avaldatud elektrooniliselt 2013 Käesolevas artiklis on kasutatud "Eesti teaduse biograafilise leksikoni" materjale.